สวัสดีครับ รบกวนสอบถามหน่อยครับ แฟนผมประจำเดือนมาวันแรกวันที่ 1 ช่วงเย็น และ เริ่มทานยาคุมรายเดือนแผงแรกของ Yaz แบบ 28 วัน ในวันที่ 2 แล้ว ก็กินมาเรื่อยๆจนถึงวันที่ 6 (ประมาณ 5 วัน), ผมกับแฟนมีเพศสัมพันธ์กันในช่วงเช้าวันที่ 7 และ วันที่ 8 ( ตี 2 ) โดยไม่ได้ป้องกัน และ หลั่งนอกทุกครั้ง แต่ก็กินยาตามปกติตรงเวลา อยากจะสอบถามว่าแบบนี้จะท้องไหมครับ ยาจะออกฤทธิ์แล้วหรือยังครับ ค่อนข้างกังวลครับ ขบอมากๆครับ
สวัสดีค่ะ การใช้ยาคุมกำเนิดแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีถ้าได้ใช้ยาอย่างถูกต้อง และกินยาตรงเวลาทุกวัน โอกาสตั้งครรภ์ขณะการใช้ยามีได้น้อยมาก กรณีนี้ที่เริ่มภายใน 5 วันแรกของรอบเดือนด้วย ยาจะมีประสิทธิภาพได้ตั้งแต่เม็ดแรกที่กินค่ะ ต่อจากนี้ให้กินต่อเนื่องจนหมดแผง และให้สังเกตรอบเดือนช่วงกินยาเม็ดแป้ง 7 เม็ดสุดท้ายอีกครั้ง